Greveløkka skole

Greveløkka skole, som er Hamars nyeste barneskole, ble åpnet til skolestart i august 2002. Skolen har rundt 170 elever fordelt på syv alderstrinn. Greveløkka skole ligger mellom Ankerskogen svømmehall og idrettsbanen Greveløkka i nærheten av Hamar sentrum. Skoleanlegget er i stor grad integrert inn i området og miljøet rundt ved at høye gamle furutrær ligger tett innpå bebyggelsen. Det innvendige er utformet på en slik måte at 1. til 4. klasse har sitt eget primærområde i første etasje, mens 5. til 7. klasse har tilholdssted i andre etasje. Klassegruppene har felles allrom med grupperomsløsninger for å muliggjøre alternative undervisningsformer og tilpasset opplæring. Gallery Eksterne lenker Informasjon om skolen hos Hamar kommune.no